ບັນດານັກວິທະຍາສາດ ພາກັນຖົກຖຽງ ເລື່ອງການ ກັບຄືນໄປສູ່ດວງເດືອນອີກຄັ້ງ ຂອງມະນຸດ
ທ່ານ ​ໄລ​ຕ໌ຟຸດ ຜູ້​ດຳລົງ​ຕຳ​ແໜ່​ງ​ເປັນອຳນວຍການຂອງ​ອົງການ NASA ກ່າວ​ວ່າ “ສິ່ງ​ທີ່​ມັນ​ສາມາດ ​ເຮັດ​ ໃຫ້​ພວກ​ເຮົາ​ເຮັດ​ໄດ້ ກໍ​ຄືການ​ທີ່ ​ເຮັດ​ໃຫ້​ຍານ​ອະວະກາດ ຈາກ​ດວງ​ເດືອນ ​ລົງມາຍັງ​ເກຕ​ເວ.
ມັນເປັນເວລາ 45 ປີມາແລ້ວ ນັບຕັ້ງແຕ່ ມະນຸດເຮົາ ໄດ້ໄປຢຽບດວງເດືອນ ປີນັ້ນ ແມ່ນປີ 1972 ຕອນທີ່ເຄື່ອງໂດຍສານທີ່ໄວທີ່ສຸດ ທີ່ມີໃຫ້ຊົມໃຊ້ ແມ່ນມີເຄື່ອງຈັກ ທີ່ນ້ອຍ ຫຼື (microprocessor) ທີ່ສາມາດເກັບກຳຂໍ້ມູນ ໄດ້ສູງສຸດ ພຽງແຕ່ 16 ກິໂລໄບຕ໌ ຂອງ memory ມື້ນີ້ ໂທລະສັບສະຫຼາດສະເລ່ຍ ແລ້ວສາມາດຄຳນວນ ສະຖິຕິຫຼາຍລ້ານກິໂລໄບຕ໌ ແຕ່ວ່າ ຊ່ອງຫວ່າງຂອງການຄຳນວນພະລັງງານນັ້ນ ແມ່ນບໍ່ມີຄວາມຄ້າຍຄືກັນ ທີ່ໄດ້ປຽບ ໃນການເດີນທາງໃນອາວະກາດ ໃນການ ສະແດງຍານອະວະກາດ ປະຈຳປີ ກ່ຽວກັບການສຳຫຼວດອະວະກາດທີ່ຈັດຂຶ້ນ ໂດຍ ສູນວິໄຈຂອງມະຫາວິທະຍາໄລອະວະກາດ ເຈົ້າໜ້າທີ່ແລະບັນດານັກ ວິທະຍາສາດຂອງອົງການ NASA ໄດ້ສະແດງອອກເຖິງຄວາມກະຕືລືລົ້ນ ທີ່ສາມາດກັບຄືນໄປສຳຫຼວດໃໝ່ ໃນດວງເດືອນ ແຕ່ວ່າບໍ່ດົນເລີຍ ທີ່ວ່າ ເມື່ອໃດ ການກັບຄືນໄປຍັງດວງດາວນີ້ ຈະມີຂຶ້ນອີກຍາມໃດນັ້ນ ຊຶ່ງວັນນະສອນ ຈະນຳ ລາຍລະອຽດ ຈາກ ຈອດຈ໌ ພູຕິກ ມາສະເໜີທ່ານ ໃນອັນດັບຕໍ່ໄປ ອົງການອະວະກາດນາຊາ ແມ່ນຍັງບໍ່ທັນໄດ້ຮັບງົບປະມານທີ່ເໝາະສົມຂອງປີ 2019 ເທື່ອ ທີ່ຮວມທັງ ການກັບຄືນໄປສູ່ດວງເດືອນ ໃນຊຸ່ມປີ 2020 ການນຳໃຊ້ດາວທຽມຫຼາຍໆຄັ້ງ ແລະຫຸ່ນຍົນທີ່ລົງຈອດ ແມ່ນປະສານງານກັບ ອົງການອື່ນໆ ອົງການອະວະກາດ ໄດ້ວາງແຜນທີ່ຈະສ້າງຖານອະວະກາດທີ່ ເອີ້ນວ່າ Lunar Gateway ເພື່ອທີ່ຈະໃຊ້ເປັນບ່ອນຈັ້ງ ຂອງຍານອະວະກາດນີ້ ທ່ານ ໂຣເບີຣຕ໌ ໄລຕ໌ຟຸດ (Robert Lightfoot) ຜູ້ດຳລົງຕຳແໜ່ງເປັນອຳນວຍການ ຂອງອົງການອະວະກາດສະຫະລັດ ຫຼື NASA ກ່າວວ່າ: ແຕ່ວ່າ ຄຳຖາມທີ່ສຳຄັນ ແມ່ນຍັງຈະຕ້ອງຈຳເປັນໄດ້ຕອບ ກ່ອນທີ່ມະນຸດຈະກັບຄືນ ໄປດວງເດືອນອີກ ຊຶ່ງຮວມທັງວ່າ ຮ່າງກາຍຂອງພວກມະນຸດເຮົາທີ່ຈະມີປະຕິກິລິຍາ ຕໍ່ການຖືກເຜີຍແບຕໍ່ກຳມັນຕະພາບລັງສີຂ້າງນອກຈັກກະວານ ຈາກເຂດທີ່ປົກປ້ອງ ຂອງວົງແຫວນຂອງທ່ານ ແວນ ເອລເລັນ (Van Allen) ທ່ານນາງ (Ellen Stofan) ອະດີດຫົວໜ້ານັກວິທະຍາສາດຂອງອົງການ NASA ກ່າວວ່າ ໃນທີ່ສຸດ ມະນຸດເຮົາ ກໍຈະສ້າງຖານຢ່າງເປັນການຖາວອນ ໃນດວງດາວ ແຕ່ວ່າ ມັນກໍຂຶ້ນຢູ່ກັບສະໜັບສະໜຸນຢູ່ພາກພື້ນດິນເຮົາພີ້ ທ່ານເຈັຟ ອິສເເຊັກຊັນ (Jeff Issacson) ຜູ້ຊ່ອຍຄົ້ນຄວ້າຂອງມາຫາວິທະຍາໄລ ອະວະກາດ ກ່າວວ່າ “ ເຖິງແມ່ນວ່າອົງການນາຊາ ແມ່ນໄດ້ສ້າງລູກສອນໄຟທີ່ມີອະນຸພາບຮ້າຍແຮງ ກໍຕາມ ມັນເໝາະສົມ ກັບການສຳຫຼວດໃນອະວະກາດທີ່ເລິກ ຊຶ່ງທາງອົງການຍັງບໍ່ທັນໄດ້ ຕັ້ງວັນເວລາເທື່ອ ສຳຫຼັບໂຄງການໃນດວງເດືອນ ຄັ້ງຕໍ່ໄປ